Document ID: 32006L0072

32006L0072
L 227/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/72/ЕО НА КОМИСИЯТА
от 18 август 2006 година
за изменение с цел привеждане в съответствие с техническия прогрес на Директива 97/24/ЕО на Европейския парламент и на Съвета относно някои компоненти и характеристики на двуколесните и триколесните моторни превозни средства
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/24/ЕО на Европейския парламент и на Съвета от 18 март 2002 г. относно типовото одобрение на двуколесни и триколесни моторни превозни средства и за отмяна на Директива 92/61/EИО на Съвета (1), и по-специално член 17 от нея,
като взе предвид Директива 97/24/ЕО на Европейския парламент и на Съвета от 17 юни 1997 г. относно някои компоненти и характеристики на двуколесните и триколесните моторни превозни средства (2), и по-специално член 7 от нея,
като има предвид, че:
(1)
Директива 97/24/ЕО е специална директива по смисъла на процедурата на ЕО за типово одобрение, посочена в Директива 2002/24/ЕО.
(2)
Директива 2002/51/ЕО на Европейския парламент и на Съвета от 19 юли 2002 г. за намаляване замърсяването на въздуха с вредните емисии от двуколесни и триколесни моторни превозни средства и за изменение на Директива 97/24/ЕО (3) въвежда нови пределни стойности за емисиите на двуколесните мотоциклети, които са приложими на два етапа.
(3)
С оглед създаване на глобален пазар на мотоциклети бе приета Глобалната техническа разпоредба (ГТР) № 2 „Процедура за измерване на емисиите от газообразни замърсители, емисиите от CO2 и консумацията на гориво от двуколесните мотоциклети, оборудвани с двигател с принудително или компресионно запалване“ на Икономическата комисия за Европа на ООН (ИКЕ на ООН). Целта на тази разпоредба е уеднаквяване в световен мащаб на процедурата за изпитване на емисиите, която се прилага при одобренията на типа за мотоциклетите. Наред с това тя е адаптирана към последните постижения на техническия прогрес предвид специфичните характеристики на мотоциклетите.
(4)
В съответствие с член 8, параграф 5 от Директива 2002/51/ЕО процедурата за изпитване на ГТР № 2 следва да се въведе заедно с нов набор пределни стойности. Тази процедура за изпитване следва да се въведе като алтернативна процедура за типово одобрение по избор на производителя за втория задължителен етап на Директива 2002/51/ЕО. Новите пределни стойности следва да се поставят в зависимост от втория задължителен етап на Директива 2002/51/ЕО. Следователно строгостта на изискванията по отношение на мотоциклетните емисии няма да намалее.
(5)
Директива 97/24/ЕО следва съответно да бъде изменена.
(6)
Мерките, предвидени в настоящата директива, са в съответствие със становището на Комитета за привеждане в съответствие с техническия прогрес, създаден в съответствие с Директива 70/156/ЕИО на Съвета (4),
ПРИЕ НАСТОЯЩАТА ДИРЕКТИВА:
Член 1
В приложение II от глава 5 към Директива 97/24/ЕО се внасят изменения в съответствие с текста, който се съдържа в приложението към настоящата директива.
Член 2
1. Преди 1 юли 2007 г. държавите-членки приемат и публикуват законовите, подзаконовите и административните разпоредби, необходими за спазването на настоящата директива. Държавите-членки незабавно съобщават на Комисията текста на тези разпоредби и таблицата за съответствие между тези разпоредби и настоящата директива.
Държавите-членки прилагат тези разпоредби от 1 юли 2007 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство в областта, уредена с настоящата директива
Член 3
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 18 август 2006 година.

Labels: 7
8
20